Alapaha blue blood bulldog

Alapaha blue blood bulldog ialah satu baka buldog dari Amerika Syarikat dan kebanyakannya digunakan sebagai anjing pengawal. Ia merupakan baka berotot dengan kepala besar dan muncung brakisefalik. Lapis bulu adalah pendek dan biasanya berwarna putih dengan tompok-tompok hitam, biru, kuning pucat, atau perang dan ekornya dibiarkan tidak terpotong. Dimorfisme seks adalah lazim pada baka ini dengan anjing jantan yang biasanya berukuran berat sebanyak dua kali ganda daripada berat betina.

Sejarah
Alapaha blue blood bulldog ialah baka jarang yang dipercayai diturunkan daripada buldog lama Inggeris yang dibawa ke Benua Amerika pada abad ke-18. Ia dahulunya digunakan dalam sukan darah pengumpanan lembu dan pengumpanan beruang; kemudian, ia digunakan sebagai gembala lembu dan babi. Selama berbilang generasi, baka ini dibiakbakakan semata-mata oleh keluarga Lane dari Rebecca, Georgia. Mereka akhirnya memulakan pejabat pendaftaran baka dengan seekor anjing bernama Otto, anjing asasi bagi operasi pembiakbakaan oleh keluarga itu. Nama anjing itu kadang-kadang telah digunakan sebagai nama panggilan untuk baka ini. Pada awal abad ke-21, terdapat anggaran 120 hingga 150 ekor Alapaha blue blood bulldog yang masih hidup.

Lihat juga
 Senarai baka anjing
 Buldog Amerika

Catatan

Rujukan

Kategori:Baka anjing
Kategori:Baka anjing berasal dari Amerika Syarikat
Kategori:Baka anjing jarang
Kategori:Baka buldog
Kategori:Mastif